
Koha-aadressi määramine
(Mündi tänav // Mündi tn 20)
1. Asjaolud ja menetluse käik
Narva Linnavalitsuse 04.10.2017. a. korralduse nr 956-k „Koha-aadressi määramine (Vesikupu tänav, Külvi tänav, Mündi tänav, Kummeli tänav)“ punktiga 3.3 määrati katastritunnusega 51103:008:0037 maaüksusele koha-aadressiks, Mündi tänav.
19.06.2019. a. on aiandusühistu Progress Plus esimees esitanud Narva Linnavalitsusele avalduse (6876/1-12.3), milles taotleb Mündi tänava maaüksusel asuvale pumbamajale ja selle torusüsteemiga ühendatud veepaagile auditi tegemiseks ja selle ehitisregistrisse kandmiseks lähiaadressi. Kuna ehitis (pumbamaja) asub Mündi tänava katastriüksusel, siis hoone aadress peab olema kooskõlas katastriüksuse aadressiga, mis omakorda nõuab katastriüksusele paralleelaadressi. 
Kui Ruumiandmete seaduse §47 kohaselt võib ühele aadressiobjektile olla määratud mitu koha-aadressi, mis on üksteise suhtes võrdsed paralleelaadressid, siis lisatakse katastriüksusele 51103:008:0037 paralleelaadressiks Mündi tn 20 ja määratakse koha-aadress Mündi tänav // Mündi tn 20.
2. Õiguslikud alused
2.1
Ruumiandmete seaduse §54 lõike 1 kohaselt on koha-aadressi määrajaks linna- või vallavalitsus;

2.2 Ruumiandmete seaduse § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel. Linna- või vallavalitsus võib aadressitoimingud algatada ka riigi- või kohaliku omavalitsuse asutuse ning füüsilise või juriidilise isiku taotluse alusel;

2.3 Haldusmenetluse seaduse §68 lõike 2 kohaselt otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul.

3. Otsus
Määrata katastriüksusele 51103:008:0037 (asendiplaan lisatud) koha-aadress Narva linn, Mündi tänav // Mündi tn 20.

4. Rakendussätted

4.1 Tunnistada kehtetuks Narva Linnavalitsuse 04.10.2017. a. korralduse nr 956-k „Koha- aadressi määramine (Vesikupu tänav, Külvi tänav, Mündi tänav, Kummeli tänav)“ punkt 3.3;

4.2 Korraldus jõustub teatavakstegemisest;

4.3 Kohustada Narva linnavalitsuse Arhitektuuri- ja Linnaplaneerimise Ametit teha korraldus maaüksuse omanike esindajale teatavaks;

4.4 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

